CELEX: 31973R1054
Language: sk
Date: 1973-04-18 00:00:00
Title: Nariadenie Komisie (EHS) č. 1054/73 z 18. apríla 1973 o podrobných pravidlách pomoci vzťahujúcej sa na chov húsenice priadky morušovej

Dôležité právne oznámenie

|

31973R1054

Úradný vestník L 105 , 20/04/1973 S. 0004 - 0005 Fínske špeciálne vydanie: Kapitola 3 Zväzok 5 S. 0136  Grécke špeciálne vydanie: Kapitola 03 Zväzok 9 S. 0139  Švédske špeciálne vydanie: Kapitola 3 Zväzok 5 S. 0136  Španielske špeciálne vydanie: Kapitola 03 Zväzok 7 S. 0011  Portugalské špeciálne vydanie Kapitola 03 Zväzok 7 S. 0011 

		Nariadenie Komisie (EHS) č. 1054/73z 18. apríla 1973o podrobných pravidlách pomoci vzťahujúcej sa na chov húsenice priadky morušovejKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na nariadenie Rady (EHS) č. 845/72 [1] z 24. apríla 1972 ustanovujúce zvláštne opatrenia na podporu chovu húsenice priadky morušovej, najmä na jeho článok 2 (5),keďže nariadenie Rady (EHS) č. 922/72 [2] z 2. mája 1972, zmenené a doplnené nariadením (EHS) č. 884/73 [3] ustanovilo všeobecné pravidlá poskytovania pomoci vzťahujúcej sa na chov húsenice priadky morušovej na chovné roky 1972/73 a 1973/74; keďže Komisia zodpovedá za prijatie príslušných podrobných pravidiel uplatňovania na chovný rok 1973/74;keďže podľa článku 2 (2) nariadenia (EHS) č. 845/72 a článku 2 (3) nariadenia (EHS) č. 922/72 sa pomoc poskytuje iba pre debny, ktoré obsahujú minimálne množstvo vajíčok a ktoré dávajú minimálnu produkciu kokónov; keďže členským štátom by sa malo umožniť, aby stanovili minimálne množstvá, ale v súvislosti s bežnými podmienkami produkcie v spoločenstve;keďže článok 3 nariadenia (EHS) č. 922/72 stanovuje, že členské štáty majú zaviesť kontrolu, ktorá zabezpečí, že produkt, na ktorý sa vyžaduje pomoc, spĺňa požiadavky na jej poskytnutie; keďže následne žiadosti o pomoc, ktoré predkladajú chovatelia, musia obsahovať minimum informácií potrebných na túto kontrolu;keďže by sa mali stanoviť jednotné podmienky na vyplatenie čiastky pomoci;keďže členské štáty sú oprávnené poskytovať pomoc výlučne chovateľom, ktorí získali svoje debny s vajíčkami od schváleného orgánu a ktorí dodali vyprodukované kokóny schválenému orgánu; keďže na účely správneho uplatnenia systému pomoci by mali byť definované podmienky na schvaľovanie takých orgánov;keďže v tomto konkrétnom prípade, aby bola zabezpečená účinnosť vyššie uvedeného systému kontroly, by žiadosti o pomoc mali sprevádzať osvedčenia vydané týmito orgánmi a mali by ich kontrolovať členské štáty;keďže opatrenia stanovené v tomto nariadení sú v súlade so stanoviskom Riadiaceho výboru pre ľan a konope,PRIJALA TOTO NARIADENIE:Článok 1Subvencie uvedené v článku 2 nariadenia (EHS) č. 845/72 sa pre chovný rok 1973/74 poskytujú za podmienok uvedených v týchto článkoch v súvislosti s priadkou morušovou chovanou v spoločenstve.Článok 2Pomoc sa poskytuje iba pre debny:a) ktoré obsahujú prinajmenšom 20000 vajíčok priadky morušovej vhodných na liahnutie;b) ktoré poskytli minimálny počet vybraných kokónov, ktoré mali vyhovujúci vonkajší vzhľad a boli dospelé, mali jednotnú farbu a rozmery, boli bez znakov a hrdze a vhodné na zamotávanie.Minimálnu produkciu uvedenú v písmene b) stanovuje príslušný členský štát a nemôže byť nižšia ako 20 kg.Článok 31. Chovateľom priadky morušovej sa pomoc poskytuje na žiadosť, ktorá sa má predložiť najneskôr do 31. decembra 1973. Chovateľ môže predložiť iba jednu žiadosť.2. Členský štát vyplatí chovateľovi čiastku pomoci do štyroch mesiacov nasledujúcich po predložení žiadosti.Článok 41. Žiadosť obsahuje prinajmenšom:- meno, adresu a podpis strany, ktorá podáva žiadosť,- počet použitých debien s vajíčkami a dátum alebo dátumy, kedy boli obdržané,- množstvo kokónov vyprodukovaných z týchto vajíčok a dátum alebo dátumy, kedy boli zámotky dodané,- miesto uskladnenia vyprodukovaných kokónov alebo, ak boli predané a dodané, meno a adresu prvého kupujúceho.2. Ak sa majú uplatňovať ustanovenia článku 2 (2) nariadenia (EHS) č. 922/72, žiadosť je prípustná iba vtedy, ak sú k nej priložené osvedčenia uvedené v článku 6 tohto nariadenia.Článok 51. Podľa článku 2 (2) nariadenia (EHS) č. 922/72 štátne alebo súkromné orgány môžu byť schválené iba vtedy, ak ich výkazy špecifikujú prinajmenšom:- počet dodaných debien, meno chovateľa, ktorému boli dodané, a dátum expedície,- množstvo prijatých kokónov, meno chovateľa, ktorý ich dodal, a dátum prijatia.2. Členské štáty predložia schváleným orgánom na kontrolu spojenú s overením, najmä čo sa týka zhody medzi záznamami v príslušných výkazoch a záznamami v osvedčeniach uvedených v článku 6.Článok 6Schválené orgány vydajú chovateľom:- osvedčenie, v ktorom je uvedené prinajmenšom meno a adresa príslušného chovateľa, počet dodaných debien, dátum expedície a dátum vydania osvedčenia, najneskôr do 40 dní od expedície debien s vajíčkami,- osvedčenie, v ktorom je uvedené prinajmenšom meno a adresa príslušného chovateľa, množstvo dodaných kokónov, dátum obdržania a dátum vydania osvedčenia, najneskôr do 40 dní od obdržania kokónov.Článok 7Toto nariadenie nadobúda účinnosť odo dňa jeho uverejnenia v Úradnom vestníku Európskych spoločenstiev.Toto nariadenie je záväzné vo svojej celistvosti a je priamo uplatniteľné vo všetkých členských štátoch.V Bruseli 18. apríla 1973Za KomisiuFrançois-Xavier Ortolipredseda[1] Ú. v. ES L 100, 27.4.1972, s. 1.[2] Ú. v. ES L 106, 5.5.1972, s. 1.[3] Ú. v. ES L 86, 31.3.1973, s. 34.--------------------------------------------------